ddrg/super_eurlex huggingface dataset:
Forpligtelse til offentlig tjeneste i henhold til Rådets forordning (EØF) nr. 2408/92

(2001/C 151/02)

1. I medfør af bestemmelserne i artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet har Forbundsrepublikken Tysklands regering besluttet at indføre forpligtelse til offentlig tjeneste fra den 1. november 2001 for så vidt angår ruteflyvning på strækningen Saarbrücken-Frankfurt am Main.

2. Forpligtelsen til offentlig tjeneste vedrører følgende:

2.1. Minimalt antal beflyvninger og fartplan

Der skal foretages mindst tre returflyvninger dagligt fra mandag til fredag, med ankomst i Frankfurt am Main kl. ca. 7.00, 11.30 og 20.30 og tilbageflyvning til Saarbrücken med afgang fra Frankfurt am Main kl. ca. 9.00, 13.00 og 21.30. Dette krav gælder hele året. Mellem jul og nytår er det muligt at nedsætte antallet af afgange.

2.2. Kapacitet

Der skal benyttes fly med plads til mindst 36 passagerer.

2.3. Flytype

Der skal benyttes fly med turbopropmotor og trykkabine med tilstrækkelige frihøjde for personer.

2.4. Billetpriser

Den maksimale fulde enkeltbilletpris for en flyvning mellem de pågældende lufthavne må ikke overstige 380,00 DEM (194,29 EUR). Der skal foreligge interline-aftaler efter IATA-reglerne, der omfatter transittariffer, og som dækker mindst 50 % af markedet for ruteflyvning på Frankfurt am Main.

2.5. Driftens kontinuitet

Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 2 % af det planlagte antal flyvninger om året.

3. Medmindre et luftfartfartsselskab inden den 1. oktober 2001 indgiver skriftlig meddelelse om, at det har til hensigt at starte ruteflyvning den 1. november 2001 i henhold til forpligtelsen til offentlig tjeneste og uden at anmode om økonomisk kompensation, vil Tyskland i henhold til proceduren i artikel 4, stk. 1, litra d), i ovennævnte forordning begrænse adgangen til et enkelt luftfartsselskab for denne rute og - efter udbud - give luftfartsselskabet retten til at beflyve ruten fra den 1. november 2001.

Yderligere oplysninger kan indhentes hos: Ministerium für Wirtschaft des Saarlandes Am Stadtgraben 6-8 D - 66111 Saarbrücken Tlf. (06 81) 501-46 59 Fax (06 81) 501-46 64

Durchführung von Linienflugdiensten.
Meddelelse om gældende antidumpingforanstaltninger vedrørende importen til Fællesskabet af garn af polyester med oprindelse i bl.a. Tyrkiet: ændring af navnet på et selskab, der er genstand for individuel antidumpingtold

(2001/C 143/02)

Importen af garn af polyester med oprindelse i bl.a. Tyrkiet er genstand for endelige antidumpingforanstaltninger indført ved Rådets forordning (EØF) nr. 3905/88(1).

Det tyrkiske selskab Sasa Artificial and Synthetic Fibres Inc., hvis eksport til Fællesskabet af garn af polyester er genstand for en individuel toldsats på 3,3 % for delvis orienteret garn af polyester (POY) og på 8,7 % for crepegarn af polyester (PTY), indført ved ovennævnte forordning, har meddelt Kommissionen, at det har ændret navn til Sasa Dupont Sabanci Polyester Sanayi AS med virkning fra den 1. august 2000. Kommissionen har undersøgt de afgivne oplysninger, hvoraf det fremgår, at ingen af selskabets aktiviteter i forbindelse med fremstilling, salg og eksport af garn af polyester påvirkes af navneændringen. Kommissionen finder det godtgjort, at navneændringen på ingen måde påvirker de undersøgelsesresultater, der er angivet i forordning (EØF) nr. 3905/88 eller Rådets forordning (EF) nr. 1074/96(2), og konkluderer derfor, at navneændringen ikke bør begrænse selskabets ret til at benytte de individuelle toldsatser, der gjaldt for firmaet under dets tidligere navn Sasa Artificial and Synthetic Fibres Inc.

Henvisningen til Sasa Artificial and Synthetic Fibres Inc., Adana, i artikel 1 og 2 i forordning (EØF) nr. 3905/88 skal derfor betragtes som en henvisning til Sasa Dupont Sabanci Polyester Sanayi AS med virkning fra 1. august 2000.

Taric-tillægskoderne 8895 for POY og 8166 for PTY, der tidligere er tildelt Sasa Artificial and Synthetic Fibres Inc., finder fortsat anvendelse på firmaet under dets nye navn Sasa Dupont Sabanci Polyester Sanayi AS.

(1) EFT L 347 af 16.12.1988, s. 10. Forordningen senest ændret ved forordning (EF) nr. 2010/2000 (EFT L 241 af 26.9.2000, s. 1).

(2) EFT L 141 af 14.4.1996, s. 45.
Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter(1)

(2001/C 138/04)

(EØS-relevant tekst)

Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt "Rhône Maritime-tilladelsen"

Ved ansøgning af 16. februar 2001 har selskabet TGS-NOPEC Geophysical Company (UK) Limited, hvis hovedsædes adresse er 21/21A Goldington Road, Bedford MK43 8PL (Det Forenede Kongerige), anmodet om eksklusiv tilladelse til i en periode på fire år at efterforske flydende eller gasformige kulbrinter, benævnt "Rhône Maritime-tilladelsen" på et endnu ikke nærmere bestemt areal af havbunden ud for departementerne Var og Bouches du Rhône.

Perimeteren for det område, som omfattes af denne tilladelse, udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris (til orientering anføres ligeledes Greenwichkoordinaterne):

>TABELPOSITION>

Toppunkt I= Skæringspunktet mellem meridianen 5,30 gr Ø (7° 6' 26" Ø) og grænsen mellem den franske og italienske kontinentalsokkel (skal fastlægges).

Toppunkt J= Skæringspunktet mellem den fransk/italienske kontinentalsokkel (skal fastlægges) og den fransk/spanske kontinentalsokkel (skal fastlægges).

Toppunkt K= Skæringspunktet mellem meridianen 2,30 gr Ø (4° 24' 26" Ø) og grænsen mellem den franske og spanske kontinentalsokkel (skal fastlægges).

I-J= Grænsen mellem den franske og italienske kontinentalsokkel (skal fastlægges).

K-J= Grænsen mellem den franske og spanske kontinentalsokkel (skal fastlægges).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra offentliggørelsen af denne meddelelse efter den fremgangsmåde, der er angivet i "Meddelelse om opnåelse af udvindingsrettigheder for kulbrinter i Frankrig", der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret 95-427 af 19. april 1995 om udvindingsrettigheder (Det Franske Statstidende (Journal officiel de la République française) af 22. april 1995).

Konkurrerende ansøgninger kan kun komme i betragtning for områder uden for den perimeter, som selskabet Robertson Overseas Limited anførte i sin ansøgning om "Delta Profond du Rhône-tilladelsen", hvortil fristen udløb den 26. februar 2001 (jf. meddelelsen offentliggjort i De Europæiske Fællesskabers Tidende C 338 af 29.11.2000, s. 5).

Alle yderligere oplysninger kan fås ved henvendelse til: Ministère de l'économie, des finances et de l'industrie (secrétariat d'Etat à l'industrie, direction générale de l'énergie et des matières premières, direction des matières premières et des hydrocarbures, service de Conservation des Gisements d'Hydrocarbures), 120 rue du Cherche-Midi, F-75353 Paris 07 SP (tlf. (33-1) 43 19 53 53, fax (33-1) 43 19 54 54).

(1) EFT L 164 af 30.6.1994, s. 3.
Meddelelse fra Kommissionen inden for rammerne af iværksættelsen af Europa-Parlamentets og Rådets direktiv 94/25/EF af 16. juni 1994 om fritidsfartøjer(1)

(2001/C 138/05)

(EØS-relevant tekst)

(Offentliggørelse af titler og referencer på de europæiske harmoniserede standarder i medfør af direktivet)

>TABELPOSITION>

BEMÆRK:

- Oplysninger om, hvorvidt standarder er disponible, kan fås enten hos de europæiske standardiseringsorganer eller hos de nationale standardiseringsorganer, hvor en liste(2) findes som bilag til direktiv 98/34/EF(3), ændret ved Europa-Parlamentets og Rådets direktiv 98/48/EF(4).

- Offentliggørelsen af referencerne i De Europæiske Fællesskabers Tidende indebærer ikke, at standarderne findes på alle fællesskabssprog.

- Kommissionen sørger for at ajourføre listen.

(1) EFT L 164 af 30.6.1994, s. 15.

(2) EFT L 32 af 10.2.1996, s. 32.

(3) EFT L 204 af 21.7.1998, s. 37.

(4) EFT L 217 af 5.8.1998, s. 18.
Meddelelse i henhold til EF-traktatens artikel 95, stk. 4 - Godkendelse af opretholdelse af nationale bestemmelser, der fraviger en harmoniseringsforanstaltning vedtaget af Fællesskabet

(2001/C 130/02)

(EØS-relevant tekst)

1. Forbundsrepublikken Tyskland gav den 25. januar 2001 meddelelse om nationale bestemmelser, der skulle opretholdes på trods af vedtagelsen af direktiv 2000/38/EF(1) om ændring af kapitel Va om lægemiddelovervågning i Rådets direktiv 75/319/EØF(2).

2. Det er fastsat i artikel 95, stk. 4, at en medlemsstat, såfremt den, efter at Rådet eller Kommissionen har vedtaget en harmoniseringsforanstaltning, finder det nødvendigt at opretholde nationale bestemmelser, som er begrundet i vigtige behov, hvortil der henvises i artikel 30, eller som vedrører miljøbeskyttelse eller beskyttelse af arbejdsmiljøet, skal give Kommissionen meddelelse om disse bestemmelser og om grundene til deres opretholdelse.

3. Kommissionen bekræfter eller forkaster inden seks måneder efter meddelelsen de pågældende nationale bestemmelser efter at have konstateret, om de er et middel til vilkårlig forskelsbehandling eller en skjult begrænsning af samhandelen mellem medlemsstaterne, og om de udgør en hindring for det indre markeds funktion.

4. De meddelte nationale bestemmelser forpligter lægemiddelfabrikanten til inden for 15 dage at informere Forbundsrepublikken Tysklands kompetente myndighed om enhver form for formodet alvorlig bivirkning, uanset om bivirkningen kunne forventes eller ej, og uanset om den forekommer i eller uden for Fællesskabet. I modsætning hertil forpligter de ændrede bestemmelser i direktiv 75/319/EØF kun indehaveren af markedsføringstilladelsen til at indberette formodede alvorlige bivirkninger til den kompetente myndighed i den medlemsstat, på hvis område hændelsen er indtruffet. Hvis de formodede alvorlige bivirkninger indtræffer på et tredjelands område, gælder forpligtelsen til indberetning kun, hvis der er tale om uventede bivirkninger.

5. De tyske myndigheder begrunder deres anmodning ved at henvise til, at den højest mulige grad af beskyttelse af den offentlige sundhed i forbindelse med brugen af lægemidler ikke kan sikres efter gennemførelsen af direktiv 2000/38/EF. De gør endvidere gældende, at de nationale bestemmelser hverken medfører vilkårlig forskelsbehandling, er en skjult begrænsning af samhandelen mellem medlemsstaterne eller udgør en hindring for det indre markeds funktion.

6. For yderligere oplysninger om anmodningen fra Tyskland kontaktes: RD Dr. Heinz Haage Bundesministerium für Gesundheit Referat 112 D - 53108 Bonn Tlf. (49-228) 941 11 21 eller (49-1888) 441 11 21 Fax (49-228) 941 48 43 eller (49-1888) 441 48 43 e-post: Haage@bmg.bund.de

Kontaktpunkt hos Europa-Kommissionen: Europa-Kommissionen Generaldirektoratet for Erhvervspolitik

Kontor F-2 Farmaceutiske produkter

Rue d'Arlon/Aarlenstraat 88 (1/39) B - 1040 Bruxelles/Brussel Tlf. (32-2) 295 35 39 Fax (32-2) 296 15 20 e-post: nils.behrndt@cec.eu.int.

(1) EFT L 139 af 10.6.2000, s. 28.

(2) EFT L 147 af 9.6.1975, s. 13.
Underretning fra Kommissionen om licenser til jernbanevirksomheder



EF-Tidende nr. C 130 af 01/05/2001 s. 0007 - 0007



Underretning fra Kommissionen om licenser til jernbanevirksomheder (2001/C 130/08) Ifølge artikel 11, stk. 8 i Rådets direktiv 95/18/EF af 19. juni 1995 om udstedelse af licenser til jernbanevirksomheder er Kommissionen forpligtet til at underrette medlemsstaterne om situationen med hensyn til udstedte licenser. Nedenfor er angivet de væsentligste oplysninger vedrørende en licens udstedt af den under punkt 2 nævnte myndighed. 1. Jernbanevirksomhedens navn og adresse: SJ AB , S - 105 50 Stockholm 2. Udstedende myndighed i jernbanevirksomhedens hjemland: Järnvägsinspektionen , Box 858 , S - 781 28 Borlänge 3. Beslutningsdato: den 19. marts 2001 Udstedelse >PIC FILE= "C_2001130DA.000702.EPS"> Suspension [square ] Tilbagekaldelse [square ] Ændring [square ] 4. Licensnr.: J 01-528/81 5. Betingelser og forpligtelser: - 6. Bemærkninger om udstedelse, suspension, tilbagekaldelse eller ændring: - 7. Andre bemærkninger: - 8. Kontaktperson hos den udstedende myndighed: (navn, telefon- og faxnummer samt e-postadresse) Ulrik Bergman , Tlf. (46-243) 44 60 16 , fax (46-243) 44 60 05 , e-post: ulrik.bergman@jarnvagsinsp.se
Meddelelse om det forestående udløb af gyldigheden af visse antidumpingforanstaltninger

(2001/C 122/02)

1. Kommissionen skal meddele, at medmindre der indledes en fornyet undersøgelse efter følgende procedure, udløber gyldigheder af nedenfor anførte antidumpingforanstaltninger på de i tabellen angivne tidspunkter som omhandlet i artikel 11, stk. 2, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1).

2. Procedure

Producenter i Fællesskabet kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der fortsat eller igen vil finde dumping sted med deraf følgende skade.

Skulle Kommissionen beslutte at foretage en fornyet undersøgelse af de pågældende foranstaltninger, vil importørerne, eksportørerne, repræsentanterne for eksportlandet og producenterne i Fællesskabet få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om fornyet undersøgelse.

3. Tidsfrist

Producenterne i Fællesskabet kan indgive en skriftlig anmodning om en fornyet undersøgelse på ovennævnte grundlag, således at den er Europa-Kommissionen, Generaldirektoratet for Handel (kontor B-1), Rue de la Loi/Wetstraat 200, B-1049 Bruxelles/Brussel(2), i hænde på et hvilket som helst tidspunkt efter denne meddelelses offentliggørelse, men ikke senere end tre måneder før den i tabellen nedenfor angivne dato.

4. Denne meddelelse offentliggøres i overensstemmelse med artikel 11, stk. 2, i forordning (EF) nr. 384/96 af 22. december 1995.

>TABELPOSITION>

(1) EFT L 56 af 6.3.1996, s. 1. Senest ændret ved forordning (EF) nr. 2238/2000 (EFT L 257 af 11.10.2000, s. 2).

(2) Telex COMEU B 21877; fax (32-2) 295 65 05.
Oversigt over regulerede markeder og nationale bestemmelser for gennemførelse af kravene i investeringsservicedirektivet (Rådets direktiv 93/22/EØF)(1)

(2001/C 120/03)

I henhold til artikel 16 i direktiv 93/22/EØF om investeringsservice i forbindelse med værdipapirer skal enhver medlemsstat opstille en liste over de regulerede markeder, som den er hjemland for, og som overholder dens gældende regler.

Artikel 1, nr. 13, i direktiv 93/22/EØF definerer et "reguleret marked" som et marked for de i afsnit B i bilaget til direktivet omhandlede finansielle instrumenter

- der er anerkendt som sådant i den medlemsstat, som er hjemlandet ifølge artikel 1, nr. 6, litra c), i direktivet

- som fungerer regelmæssigt

- som er karakteriseret ved, at der findes regler, som de kompetente myndigheder har udstedt eller godkendt, og som fastlægger vilkårene for markedets funktion, vilkårene for adgang til markedet samt, når direktiv 79/279/EØF om optagelse til officiel notering finder anvendelse, de vilkår for adgang til notering, der er fastsat i nævnte direktiv, og, når nævnte direktiv ikke finder anvendelse, de vilkår som et finansielt instrument skal opfylde, for at det faktisk kan omsættes på markedet

- som kræver overholdelse af alle krav om indberetning og gennemsigtighed, der er foreskrevet i henhold til artikel 20 og 21 i direktiv 93/22/EØF.

Det fastsættes i artikel 16 i direktiv 93/22/EØF, at alle medlemsstater skal opstille en ajourført liste over de regulerede markeder, som de har godkendt. Disse oplysninger skal meddeles de øvrige medlemsstater og Kommissionen. I henhold til samme artikel skal Kommissionen offentliggøre en liste over de regulerede markeder, som den hvert år får meddelelse om. Denne liste er opstillet i overensstemmelse med dette krav.

Vedføjede liste viser navnet på de enkelte markeder, som de kompetente nationale myndigheder har godkendt som opfyldende definitionen på et "reguleret marked". Herudover anføres den enhed, der er ansvarlig for at lede markederne, og den kompetente myndighed, der er ansvarlig for at udstede og godkende reglerne for markederne.

Som følge af færre adgangsbarrierer og specialisering i handelssegmenterne vil der blive tale om hurtigere udskiftninger i listen over "regulerede markeder". Derfor vil Kommissionen udover den årlige offentliggørelse af en liste i EF-Tidende fremlægge en opdateret version af denne liste på sit officielle netsted

(http://europa.eu.int/comm/internal_market/en/finances/mobil/isdlist_da.pdf).

Den liste vil regelmæssigt blive opdateret på grundlag af oplysningerne fra de nationale myndigheder. Sidstnævnte opfordres til at underrette Kommissionen om enhver ændring af listen over deres regulerede markeder.

>TABELPOSITION>

(1) EFT L 141 af 11.6.1993.
Liste over de organer og laboratorier som er udpeget af tredjelandene til at udfylde de attester, der skal ledsage enhver indførsel af vin til Fællesskabet (offentliggjort i henhold til artikel 29, stk. 1, i Kommissionens forordning (EF) nr. 883/2001 - EF-Tidende L 128 af 10. maj 2001)

(2001/C 184/01)

(Denne liste annullerer og erstatter den liste, der er offentliggjort i EF-Tidende C 46 af 19. februar 1999, s. 73)

>TABELPOSITION>
52001XC0626(02)

Meddelelse fra Kommissionen i forbindelse med gennemførelsen af Rådets direktiv 89/106/EØF (EØS-relevant tekst)



EF-Tidende nr. C 180 af 26/06/2001 s. 0008 - 0009
52001XC0626(01)

Kommissionens meddelelse i henhold til artikel 2 og 3 i Kommissionens forordning (EØF) nr. 3769/92 af 21. december 1992 om gennemførelsesbestemmelser til og ændring af Rådets forordning (EØF) nr. 3677/90 om foranstaltninger til modvirkning af ulovlig anvendelse af visse stoffer til fremstilling af narkotika og psykotrope stoffer



EF-Tidende nr. C 180 af 26/06/2001 s. 0006 - 0008
Ændring af meddelelsen fra Kommissionen om egenskaberne ved de produkter, der skal leveres som fødevarehjælp fra Fællesskabet(1)

(2001/C 174/03)

Side 1 i meddelelsen affattes afsnitet "generelt" således: "GENERELT

Henvisningen i udbudsbekendtgørelsen til de forskellige punkter i denne meddelelse anses at omfatte eventuelle indledende bemærkninger pr. produktgruppe samt følgende generelle betragtninger.

Når der henvises til forskellige forordninger, direktiver eller internationale normer, skal der tages hensyn til eventuelle ændringer eller ophævelser, dvs. at den udgave, der gælder på datoen for indgivelse af buddene, skal anvendes.

Tilvejebringelse på Fællesskabets marked forudsætter, at det produkt, der skal leveres, er dyrket og i givet fald forarbejdet inden for EU's grænser.

Alle produkter er bestemt til konsum og skal være af sund og sædvanlig handelskvalitet. Hvad angår produkternes sundhedstilstand (pesticidrester, tungmetaller osv.) og de valgfri ingredienser (behandlingsstoffer, vitaminer, mineraler og aminosyrer) finder normerne i Codex Alimentarius anvendelse.

Det præciseres i givet fald i udbuddet, hvilke attester leverandøren i forbindelse med leveringen skal sende til modtageren eller dennes repræsentant.".

Side 14, under punkt "E. Mejeriprodukter", affattes de "indledende bemærkninger" således: "Indledende bemærkninger

De anførte mælkepulvere skal fremstilles efter tildeling af leveringskontrakten.

Referencemetoderne til analyse og kvalitetsvurdering af mælk og mejeriprodukter er dem, der er fastsat i bilaget til forordning (EF) nr. 1854/96 (EFT L 246 af 27.9.1996, s. 5)".

(1) EFT C 312 af 31.10.2000, s. 1.
Meddelelse fra Kommissionen om ajourføring af listen over parter, hvis forhold undersøges i henhold til Kommissionens forordning (EF) nr. 88/97 om bevilling til fritagelse af importen af visse dele til cykler med oprindelse i Folkerepublikken Kina, og om ophævelse af suspensionen af betalingen af den udvidede told, der er indrømmet visse parter

(2001/C 170/03)

I henhold til Kommissionens forordning (EF) nr. 88/97(1) af 20. januar 1997 kan der bevilges fritagelse for den udvidede antidumpingtold på import af visse dele til cykler med oprindelse i Folkerepublikken Kina. Denne told er et resultat af den ved Rådets forordning (EF) nr. 71/97(2) fastsatte udvidelse af den antidumpingtold, der blev indført ved Rådets forordning (EØF) nr. 2474/93(3), og som opretholdes ved Rådets forordning (EF) nr. 1524/2000(4). Bilag I til forordning (EF) nr. 88/97 indeholder en liste over parter, hvis anmodninger om bevilling til fritagelse for den udvidede antidumpingtold, der indførtes ved forordning (EF) nr. 71/97, er til undersøgelse.

Interesserede parter underrettes hermed om, at der er modtaget yderligere anmodninger om fritagelse i henhold til artikel 3 i Kommissionens forordning (EF) nr. 88/97, og at der stadig er anmodninger til undersøgelse på dette stadium. Suspensionen af betalingen af den udvidede told som følge af disse anmodninger fik virkning som anført i bilag I til denne meddelelse, der er en ajourført liste over parter, hvis forhold undersøges.

Desuden har visse parter, som havde anmodet om fritagelse for den udvidede told, senere trukket deres anmodning tilbage. De pågældende parter er anført i bilag II til meddelelsen. Suspensionen for disse parter bør derfor ophæves med virkning fra den dato, der er anført i bilaget.

(1) EFT L 17 af 21.1.1997, s. 17.

(2) EFT L 16 af 18.1.1997, s. 55.

(3) EFT L 228 af 9.9.1993, s. 1.

(4) EFT L 175 af 14.7.2000, s. 39.

BILAG I

Parter, hvis forhold undersøges

>TABELPOSITION>

BILAG II

Parter, for hvem suspensionen ophæves

>TABELPOSITION>
Meddelelse om ophør af antidumpingforanstaltninger

(2001/C 165/04)

I tilslutning til offentliggørelsen af en meddelelse om forestående udløb(1), efter hvilken der ikke er modtaget nogen anmodning om fornyet behandling, skal Kommissionen meddele, at nedennævnte antidumpingforanstaltninger udløber om kort tid.

Denne meddelelse offentliggøres i overensstemmelse med artikel 11, stk. 2, i Rådets forordning (EF) 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(2).

>TABELPOSITION>

(1) EFT C 361 af 15.12.2000, s. 2.

(2) EFT L 56 af 6.3.1996, s. 1, senest ændret ved forordning (EF) nr. 2238/2000 (EFT L 257 af 11.10.2000, s. 2).